เงินบาทปิดตลาด 35.23/25 อ่อนค่าแต่ผันผวนหลังตัวเลข ศก.สหรัฐออกมาไม่ดี
เงินบาทปิดตลาดเย็นนี้ที่ระดับ 35.23/25 บาท/ดอลลาร์ อ่อนค่าจากเปิดตลาดเช้าที่ระดับ 35.15/19 บาท/ดอลลาร์ ระหว่างวันเคลื่อนไหวในกรอบระหว่าง 35.15/19-35.23/25 บาท/ดอลลาร์
15 ต.ค. 2558

นักบริหารเงิน เปิดเผยว่า เงินบาทปิดตลาดเย็นนี้ที่ระดับ 35.23/25 บาท/ดอลลาร์ อ่อนค่าจากเปิดตลาดเช้าที่ระดับ 35.15/19 บาท/ดอลลาร์ ระหว่างวันเคลื่อนไหวในกรอบระหว่าง 35.15/19-35.23/25 บาท/ดอลลาร์
“ปิดตลาดอ่อนค่าสุดของวัน แต่ทิศทางยังผันผวน รอดูคืนนี้หากกลับมาแข็งค่าหลุด 35.15(บาท/ดอลลาร์) ก็มีโอกาสที่บาทจะแข็งค่าลงมาแตะ 35.00(บาท/ดอลลาร์)ได้” นักบริหารเงิน กล่าว
โดยผลจากตัวเลขเศรษฐกิจสหรัฐที่ประกาศออกมาเมื่อคืนนี้ไม่ดี โดยดัชนีราคาผู้ผลิตร่วงลง 0.5% ในเดือน ก.ย.เมื่อเทียบรายเดือน และรายงานสรุปภาวะเศรษฐกิจ(Beige Book) ของธนาคารกลางสหรัฐ(เฟด) ที่บ่งชี้ถึงภาพรวมเศรษฐกิจที่ย่ำแย่ของสหรัฐ